钦定古今图书集成/理学汇编/经籍典/第077卷 > 易璇玑下 > 《广演篇》第九
## 钦定古今图书集成/理学汇编/经籍典/第077卷 > 易璇玑下 > 《广演篇》第九

天高而清，地厚以宁，无大不覆，无小不成。天地之德非言可形。地取其势，天取其行，曰顺曰“健”，于焉定名。
健者所以成干也，顺者所以承天也。君臣之道，略可
以宣也。一阳来复，则唯恐其迟，一阴方遇，则深恶乎
卑。谦以退处而安，《履》以冒进而危，《大畜》以阳止阳也，
《小畜》以柔制刚也。损益之道，与时偕行，是不可常也。
《知临》大君之宜也。《包承》，小人之吉也。“常其德”，妇人之
正也。《干》母之《蛊》，难于干其父也。《同人》于宗，不若同于
门也。《观颐》所以凶也。《鸣豫》所以穷也。《黄》《离》得刚柔之
中也。《白贲》崇俭约之风也。《屯》其膏，有所系也。《震》“遂泥”，
不知止也。《苦节》不可正，而《肥遁》无不利也。《中孚》所以
与刚也。《大壮》所以恶阳也。“《闲》有家悔”，是以亡也。《蹇》难
而求其易，《解》缓而欲其速也。《井》喜修而《鼎》惧覆也。《明
夷》于飞而后难可避也。“《晋》其角”，不若艮其趾也。《无妄》
刚为之主也。《小过》阴越其度也。“《萃》有位”，失其所据也。
“《升》虚邑”，行其所无事也。“《需》于血”，阴伤于阳也。“《噬》腊肉”，
柔困于刚也。“《丰》其屋，蔀其家”，止足以自藏也。作事谋
始作，讼可无也。以虚受人，则咸有馀也。“《童蒙》之吉”，守
之以愚也。《比》独阳在上而为之主也。《师》一刚在下而
有与也。《三锡》三驱，限二五以为之数也。“拔茅征吉”，志
在外也。《大有》初九，无交害也。《大过》有应，则吝也。《困》有
言而不信也。“《巽》利武人”，勉其进也。“鸿渐于干”，言福之
有基也。“《剥》床以足”，言祸之有胎也。《涣》散则吉，旅处则
吝也。“观国之光”，二君子之足美也。“扬于王庭”，一小人
之足畏也。《随》，长男之所喜也。《归妹》，少女之不得已也。
《革》《既济》，相类而非也。“《睽》《未济》”，相似而疑也。《兑》之泽也
有定，而《坎》之水则无不之也。